
Reunion riba Urirama 
posponi den Portamento 



Awe mester a inicia cu debatenan den nos Parlamento 
riba e proyecto di Molina na Urirama,pero esaki a keda 
posponi, debi na e hecho cu Ministro Benny Sevinger, 
encarga cu Infrastructura y Medio Ambiente, ta ausente 
for di e isla y ayera tardi, e presidente di Parlamento, 
Paul Croes a hayele ta concela e reunion publico aki pa 
awe, den oranan laat di atardi. 

E presidente di Parlamento, Paul Croes a duna di con- 
oce cu lo bai trata e topico aki, prome cu Parlamento 
baha cu receso, cu lo ta dia 15 di july venidero. 

E espectativa pa cu e reunion riba e proyecto di molina 
nan cu lo mester bini na Urirama,ta uno grandi y cu esaki 
a keda cancela, a trece hopi consternacion y preguntran- 
an al respecto di kiko lo por bai spera den e siman nan 
cu ta nos dilanti y si enberdad e reunion aki cu a keda 
posponi, lo wordo atendi, prome cu e receso di nos par¬ 
lamento cu ta dia 15 di juli,proximo. 

Henter e comunidad Arubano awor aki ta keda den e 
expectativa di e reunion aki pa mira con lo bai para cu 
tur e obhecion y desaprobacion di parti di esnan cu ta 
biba den cercania y di cual un di nan ta nos propio presi¬ 
dente di Parlamento di Aruba, Paul Croes, kende ta un 
di esnan cu tambe a firma contra e proyecto di molina su 
ubicaion,resientemente. 

Manera ta bon conoci den nos comunidad, e proyecto 
di molina na Urirama a trece su obhecionnan fuerte door 
di varios instancia y politiconan den oposicion y hasta 
nos propio presidente di Parlamento, Paul Croes. 

Con lo bai para cu e proyecto aki, lo bai bira uno hopi 
interesante den e reunion cu lo ser yama prome cu e 
recesion parlamentario mei mei di e luna aki. 


Turista a cai for di yate y a hoga pazuid di Aruba 



Awe mainta prome cu 
diesor, un dia di placer riba 
lama, a resulta fatal pa Paul 
Gold, kende ta hospeda na 
Tropicana Inn y cu tabata 


riba e catamaran “ Riba 
Bao” , kende pa motibo 
nan desconoci, a cai den e 
lama pazuid di Aruba y a 
desparece bao lama. 


Un buskeda rigoroso a 
incia di part di esnan abor- 
do di e catamaran y tambe 
e helicopter a ser pidi cu a 
inicia buskeda inmediato 


riba laman, hunto cu polis 
maritimo. 

Lamentablemente e tur¬ 
ista aki a ser haya ta drief 
den e mangelnan, pero 


sin bida. E curpa a ser 
tuma den beslag, pa au- 
toridadnan competente 
pa sigui averigua, kiko ex- 
actamente por a sosode 
cu e persona aki, cu a bin 
fayece despues. 

Por bien ta cu e turista 
aki lo a bira malo y a cai 
den lama y e consecuen- 
cia di e fayecimiento ainda 
lo mester wordo determina 
pa autoridadnan compe¬ 
tente den e caso lamenta- 
bel aki di awe mainta. 

E restonan di Paul Gold 
a ser transporta pa haf di 
Crucero na Oranjestad y 
despues a ser transporta 
pa Dr. Horacio Oduber 
Hospital, na unda lo bai 
hasi autopsia cu e curpa 
pa determina kiko exacta- 
mente lo a sosode cu e 
persona aki. 

Cos ta bruha 
na Elmar segun 
Coby Geerman 

Hi U.E.A. 


Despues di a kere cu na 
momento cu siman pasa 
Huea a dicta un sentencia 
di trahadornan di Elmar no 
por bai den welga por lo 
pronto, ata, atrobe e sindi- 
cato cu ta representa e tra¬ 
hadornan di Elmar, U.E.A. 
ta dicidi di pone preshon 
riba Ministro Mike de Meza, 
encarga cu cartera di Uti- 
lidad, pa sinta cu nan den 
dos vez 24 ora, sino nan lo 
pone trabao abao. 

“ E biaha aki nos no ta 
welga pa placa, pero pa 
diferente cosnan cu no ta 
bayendo bon internamente 
den Elmar y cu mester di 
atencion rapido y ta pesei 
nos kier sinta cu Ministro di 
Utilidad, Mike de Meza, den 
48 ora, pa nos duna den 
detaye kiko ta sosediendo 
den Elmar y cu cosnan 
ta bayendo robes,’’segun 
lider di U.E.A., Coby Geer¬ 
man a duna di conoce. 

“ Si trahadornan no haya 
oido, ni e reunion pidi, anto 


nos ta drenta welga,” na 
palabra, Coby Geerman na 
nomber di e trahadornan di 
Elmar. 

Segun e lider sindical, 
Coby Geerman ta di opin¬ 
ion cu, Ministro di Utilidad, 
Mike de Meza, mester hala 
e director di Elmar, Rob¬ 
ert Henriquez na su orea, 
debi cu eno ta tene su mes 
na palabracion, ora cu ela 
bisa cu tur trahador tin mes 
derecho pa trato igual y aki 
ta referi na pago. 

E disputa reinante entre 
sindicato U.E.A. y geren- 
cia di Elmar ta keda uno 
serio y cu no ta mira un so¬ 
lution pronto pa e diferen- 
cianan di opinion aki. 

No ta conoci pa nos si 
Ministro di Utilidad, Mike de 
Meza, lo bai atende e exi- 
gencia aki di parti du sindi¬ 
cato U.E.A., den 48 ora, ya 
cu hopi biaha e agenda di 
Conseho di Ministro, ta yen 
simannan adelanta. 


Contesta 

electronico ta kita e 
eficiencia na trabao 



Mundo en berdad ta progresando y 
hunto cune e parti di contacto humano 
ta bai perdi y hopi biaha esaki ta hopi 
frustrante,esta e falta di e contacto fis- 
ico. 

Un gran parti di companianan priva 
y estatal, awendia no ta posee un tele- 
fonista, pero un aparato electronico cu 
ta guia door di henter un procedura sin 
fin pa na final bisabo cu si bo sa e ex¬ 
tension di e persona desea, anto primi 
esaki, sino te na final nan ta bisabo pa 
bo primi cero, lo bo haya un operador(a). 

Enberdad cosnan ta cambia, pero 
e sistema di falta pa un 


en bibo saluda bo y yamabo un bon bini 
na e empresa no tei, pero un aparato 
electronico. 

Un ehempel, nos oficina di turismo 
cu ta di viotal importancia pa esnan cu 
ta yama pa busca informenan di nos 
producto Aruba, sea aki of di exterior, 
ta keda sorpresa cu no tin un hende ta 
papia cu bo directamente y asina ey nos 
por mention, KvK, WEB NV, cu tambe 
ta usa un mashin, enbes di pone un per¬ 
sona amable, cu ta yama bo un bon bini 
y cu con e por yuda bo. 

Bueno, aki nos ta mira den e mundo 
moderno aki cu e ser humano no ta e 
centro mas di atencion den empresanan 
grandi y ta un machin ta obra pa hende. 
Cosnan di Bida!! 


Segun STA, cambia Statuut dl 
APFA.sino tin welga 


Sindicato cu ta representa e trahadornan 
riba tereno di Aruba Ports Authority ta otro 
sindicato cu na e momentonan aki, tambe ta 
poniendo preshon riba gerencia di A.P.A. N.V. 
pa cambia statuut di APFA, apesar cu e sindi- 
catonan lo firma un protocol, awe tardi cu Al- 
gemene Pensioen Fonds Aruba. E action aki 
lo ta di parti di tur e sindicatonan envolvi cu e 
protocol aki. 

Diego de Cuba, cu ta encabesa e sindica¬ 


tonan, ta trece dilanti cu, no ta solamente ta 
exigi pa e cambio di statuut, pero tin mas otro 
aspecto y topiconan cu lo mester haya aten¬ 
cion inmediato, pa remedia diferente asun- 
tonan , cu mester atencion debido y rapido. 

“ Gerencia di APA NV y esnan di APFA, lo 
mester responsabilisa nan mes pa e situation 
actual, na unda e fondo di pensioen ta core 
peliger, debi na mal maneho cu hopi miyones 
di florin a bai perdi, debi na e crash financiero 


y na unda e placa inverti a bai perdi.” Segun 
diego de Cuba a senala. 

E Hunta di Directiva di Supervision di APFA 
ta ser poni responsabel pa henter e situation 
reinante, na e momentonan aki y e ex-direc- 
tiva cu loke a sosode ta un hecho castigabel. 

Si esnan envolvi no duna oido na nan peti¬ 
tion, referiendo aki na e sindicatonan, anto 
lo drenta un welga general, pa pone preshon 
ribva e situation aki. 

Aruba a tuma rienda pa drecha 

relacion den Reino 



E oradornan na e prome 
simposio di Reino den Cen¬ 
ter for Innovation dr. Ed¬ 
ward Cheung, tabata Prof, 
mr. Jaime Saleh. Un per¬ 
sona erudita cu no mester 
mucho introduccion. Prof, 
mr. Saleh tabata goberna- 
dor di Antias, Presidente 
di Corte Comun y Profe- 
sor Emeritus den “Consti- 
tutioneel Koninkrijksrecht” 
na Universidad di Utrecht. 
Den su discurso titula “Un 
vision conhunto riba e ba- 
lor adicional di Reino den 
un futuro conhunto” a cap- 
ta atencion di esnan pre¬ 
sente. Den palabranan cla 
Saleh a trece su puntonan 
di bista dilanti. Den su intro¬ 
duccion el a bisa cu a bira 
tempo pa Reino yega na 
un vision comun di e balor 
adicional di nos tur hunto 
den Reino pa asina, cu un 
dinamismo fresco pa nos 
comunidadnan, yega na un 
miho futuro. “Dinamismo ta 
un elemento esencial den 
un comunidad. E ta percu- 
ra pa desaroyo. E ta brinda 
sociedad e oportunidad pa 
por acelera riba cambion- 
an. Dinamismo ta bay man 
den man cu adelanto y cre- 
atividad. Dinamismo ta en- 
grandece oportunidad pa 
tur hende”, Saleh a quote 
Balkenende aki y na mes 
momento bisando cu e ta 
masha di acuerdo cu e po- 
nencia aki. “Ta pesey cu pa 
loke ta Reino nos ambicion 
mester ta: un miho futuro 
pa tur hende den Reino”. 

Gobierno di Aruba ta 
cana dilanti 

Saleh tabatin palabran¬ 
an di hopi aprecio pa go¬ 
bierno di Aruba cu a tuma 
un bes mas e iniciativa pa 
organisa e seminario aki 


den cooperacion cu Uni¬ 
versidad di Aruba. “Ultimo 
tempo gobierno di Aruba 
riba hopi tereno ta tuma 
rienda den drecha e rela- 
cionnan dentro di Reino 
y duna mas contenido na 
esaki”. Saleh a sigui bisa 
cu Corsou y Sint Maarten 
ta bezig riba otro tereno y 
no ta pone mucho atencion 
riba nos relacion cu Reino, 
pero ta hopi crucial pa e 
gobiernonan di e paisnan 
di Reino keda activo riba e 
tereno aki na bienestar di 
nan comunidadnan. Esaki 
a keda palabra na e prome 
Conferencia di Reino dia 
14 di December 2011, na 
unda e mensahe tabata 
hopi cla. Mester traha duro 
na un confiansa nobo den 
futuro di e comunidadnan 
di Reino. E islanan di Ca- 
ribe a scoge pa keda den 
Reino y mester traha riba 
e relacion aki. Problem- 
anan cu ta ripiti nan mes 
y e falta di confiansa no ta 
necesario dentro di Reino, 
segun Saleh, si partidonan 
comporta nan mes manera 
mester ta como miembro- 
nan di un comunidad gran- 


di, Reino Hulandes. Saleh 
a bay den profundo riba e 
termino “autonomia” pa co- 
menta cu hopi bes el a yega 
di expresa cu “autonomia” 
den e relacionnan cu Reino 
ta algo relativo. Tanten cu 
e paisnan ta hunto den un 
comunidad manera Reino, 
nan ta obliga di traha hunto 
y unda mester, yuda otro. 
Un cooperacion duradero 
basa riba respet y comp- 
rension mutuo cu enfoke 
riba proceso di cambionan 
necesario, ta conduci cu tur 
parti di Reino ta keda luga- 
nan bon pa biba. 

Forma di cooperacion 

Reino mester mustra 
su balor adicional dor di 
laga tur miembro para mas 
fuerte den nos mundo din- 
amico. Pesey ta bon pa nos 
tur den Reino traha hunto. 
Hunto nos mester mustra 
kico ta e balor adicional di 
Reino. E grandura di e is¬ 
lanan e ora ta bira menos 
relevante. Loke si ta di gran 
importancia ta un liderazgo 
fuerte di hendenan cu con- 
ocemento, habilidad, capa- 
cidad y integridad, mescos 
tambe un vision serio cu ta 


hopi importante pa sostene 
ambicion y expectativanan 
di henter e comunidad y pa 
por desaroya strategianan 
duradero. Ta pesey mester 
bay en busca di consenso 
riba e forma di coopera¬ 
cion. Gobernacion drechi 
y mantencion di ley mes¬ 
ter fungi como e pilarnan 
normativo mas importante 
den e relacionnan statuto¬ 
ry. Ciudadanonan no tin 
nada na metanan si no ta 
duna esaki contenido. E ci- 
udadano mester por conta 
riba un sociedad na unda 
prosperidad, bienestar y 
respet ta loke ta domina. 
Un sociedad cu ta duna 
nan e oportunidad pa bay 
dilanti. 

Relacion cu Union Eu- 
ropeo: LGO, LGO estilo 
nobo of UPG 

Prof. mr. Saleh a bay 
den profundidad riba e 
tema LGO/LGO estilo 
nobo of UPG. Ora ta pa- 
pia di pone den practica 
e importancia di e balor 
adicional di Reino, mester 
implica aki Union Europeo 
tambe. E islanan di Caribe 
tin un relacion di LGO cu 


Union Europeo cu segun 
decision di Raad van State 
ta keda na vigor ta fin di 
2013. Na Aruba tin un dis- 
cusion andando riba cua 
status scoge. Algun hende 
ta prefera e status UPG y 
otronan kier keda cu e sta¬ 
tus LGO. Den e vision di e 
actual gobierno di Aruba cu 
a wordo presenta na de- 
cember 2010 ta wordo treci 
dilanti cu pa complementa 
e maneho den relacion cu 
Reino, e relacion di Aruba 
cu Union Europeo mes¬ 
ter wordo converti den un 
partnership strategico. Pa 
realisa esaki mester bin un 
cambio den pensamento 
na Aruba mes, pero tambe 
den tur parti di Reino. Tant¬ 
en cu cerca hopi hende na 
Aruba e desconfiansa ta 
keda e incentivo politico 
mas importante y no ta 
wordo realisa cu un rela¬ 
cion cu Reino of Europa 
ta un situacion win-win, e 
relacionnan aki dificilmente 
por desaroya nan mes den 
un partnership strategico, 
Saleh a quote aki gobierno 
di Aruba. E vision ta bay- 
endo mas den direccion di 
un LGO estilo nobo. Gobi¬ 
erno di Aruba ta haya cu e 
escogencia final mester ta 
resultado di un referendum 
bou e poblacion di e isla. 

Saleh ta caba su dis¬ 
curso bisando cu despues 
di mas di 55 aha e tempo 
a yega pa e ciudadanonan 
di Reino por saboria e bou¬ 
quet di e bina aki y cu tur 
gobierno y pais den Reino 
activamente y den concreto 
mester traha hunto y pone 
den practica loke mester pa 
por promove prosperidad y 
bienestar di e poblacion di 
tur ciudadano. 

Segun Booshi Wever; 

Carta manda pa S & R tabata 
y ta keda un acto di curashi 


E carta na Standard & Poor’s tabata 
mi reacion riba nan evaluacion (credit 
rating) di nos situacion financiero. E 
rapport ey cu ta data for di december 
2011, semper gobierno a tene scondi 
pa Parlamento (por lo menos pa oposi- 
cion); sinembargo, ora cu Standard & 
Poor’s a pone tal rapport na mi disposi- 
cion, no tabata ningun sorpresa pa mi 
pa constata cu e rapport a confirma mi 
sospecho cu Standard & Poor’s lo NO 
POR tabata dispone di datonan clave y 
corecto (esey ta traicion contra pueblo di 
Aruba door cu boso gobierno a manipu- 
la cu cifranan!) di nos situacion, sino nan 
lo NO por a yega na e rating “A-/A-2”. 
Cu mi carta pa S. & P, mi kier purba evi- 
ta e dano, cu hustamente e rating incor- 
ecto aki por causa na (pueblo di) Aruba. 
P’esey tambe mi pregunta na S. & P si 
ainda nan ta mantene e rating halto ey, 
despues di a tuma nota di locual mi a 
trece dilanti. 

Mi ta insisti cu e rapport ta contene 
hopi desinformacion, engano y men- 
tira, y na mi opinion tabata un re- 
sumen di e show di tres aha di e 
gobierno aki, y den cua e gobierno an¬ 
terior entre otro atrobe ta wordo acusa 
di un mal relacion cu Valero y cu Reino. 
Probablemente pasobra e informa- 
cionnan clave NO a yega cerca e sur¬ 
veyors, e rapport di S. & P entre otro 
NO a tene cuenta cu e evaluacion di 
Raad van Advies di e presupuesto 2012, 
cu RvA a cualifica como irrealistico, y 
cu a haci tambe cu hustamente parla- 
mentario sr. Juan David Yrausquin aki 
a vota CONTRA e presupuesto 2012! 
Tampoco a considera cu, unda Standard 
ta calcula e crecimiento economico di 
pais Aruba na 8%, Camara di Comercio 
ta calcula cu esaki no ta yega ni na 3%! 
Bo kier mas? Ningun palabra di e deficit 
di APFAdi 700miyon, ni di e debenan na 
SOGA y na e green corridor di cada un 
den careda di 400miyon! Tampoco nin¬ 
gun consideracion di e hecho cu gobi¬ 
erno NO ta depositando primanan cobra 
di e empleado publico (puro ladronicia y 
traicion contra nos ambtenaarnan y nos 
pensionadonan, y na final di cuenta ta 
pueblo en general mester bay paga pa 


e debacle financiero di boso gobierno y 
esey ta e acto berdadero di traicion cu 
boso ta cometiendo contra nos pueb¬ 
lo!), tampoco su propio contribucion. 
S. & P a wordo informa cu e reser- 
va di SVb lo ta agota totalmente e 
aha aki? Of cu e 400 hendenan ex¬ 
tra cu desde november 2009 via “uit- 
zendbureaus” a drenta den servicio 
di gobierno, NO ta ni presupuesta? 
Cu e debenan aki, hunto cu e debe ya ex- 
istente di 3biyon, ta yega na e suma as- 
tronomico di por lo menos 4.5biyon, no ta 
punto di consideracion y preocupacion? 
Cu e posicion cu Juan David ta tuma, mi 
mester asumi cu e NO ta realisa, corda 
pa e considera, e aumento drastico di 
nos gastonan for di november 2009 pa 
awor! Y cu - cu e kier of no - ta hin- 
cando Aruba den un situacion pio cu 
entre otro Grecia ta haya su mes aden! 
Cu hasta S. & P a pega cu e mala 
mania di mentira di e gobierno aki, 
ta wordo ilustra cu e pida unda e rap¬ 
port ta bisa cu “elected officials” (pues: 
parlamentarionan!) a participa tambe 
na e dialogo social! Y tur hende sa cu 
na NINGUN momento NINGUN parla- 
mentario a sinta den e dialogo social; e 
ganamento ey ta un berdadero traicion 
contra representantenan di pueblo! 
Den un asunto asina importante, unda 
e credit rating di Aruba tabata “at stake”, 
bo por a “verwacht” cu e compania Stan¬ 
dard & Poor’s mes lo tabata na Aruba pa 
haci e interviewnan, pero awor ta paga 
un tercera partido pa esaki, unda nan 
por a usa nos propio ambtenaarnan, 
mescos cu antes tabata e ambtenaar¬ 
nan cu tabata haci e trabao. Tabata na 
su lugar pa e surveyor papia cu TUR 
stakeholders, for di ambtenaar, pa par- 
tidonan politico, pa gremionan comer- 
cial y sindical, etc., pa asina por a haya 
un bista amplio riba nos situacion real! 
Conclusion ta, cu e “mensahe” cu e sur¬ 
veyors mester a hiba pa S. & P, mester a 
- cueste loque cueste - duna un imagen 
di un pais unda tur cos ta “koek en ei”, y 
e situacion financiero ta “tops”; pasobra 
esaki lo a conduci na un credit rating hal¬ 
to, cu lo a permiti e gobierno aki pa - cu 
bendicion di Hulanda - logra prestamo- 
nan internacional na un interes abao, 


considerando cu e pais (pa motibo di e 
rating halto) lo NO ta un riesgo! Pa paga 
e prestamonan aki, di mes Gobierno lo 
depende di medidanan contra pueblo, 
bao di cua mi ta calcula un BTW (of re- 
introduccion di BBO), aumento di accijns 
(riba gasolin tambe!), solidariteits-belas- 
ting, aumento di wegenbelasting, etc. 

Credit rating vs posi¬ 
cion den Reino (autonomia) 
Fuera cu e credit rating a base di infor- 
macion incompleto, mentira y engano, ta 
pone pais Aruba den peliger pa loke ta 
trata e aspecto financiero, e ta ademas 
un menaza tambe pa nos autonomia! 
Pasobra, ora cu e credit rating halto aki 
permiti Mike Eman haya prestamonan 
riba mercado internacional cu interesnan 
abou, pero bao garantia di Hulanda, y 
Hulanda duna Mike Eman “kwijtscheld- 
ing” di debe, Hulanda lo a ehecuta SU 
condicionnan (“basisvoorwaarden”) pa 
un participacion di Aruba den Reino, 
unda entre otro Aruba lo perde su au¬ 
tonomia riba tereno financiero; esey ta 
traicion di patria! Y, mientras Mike Eman 
ta bisa Parlamento cu e absolutamente 
NO ta pidiendo aansluiting na e consen- 
susrijkswetten, minister Spies ta con- 
tradeci esaki, bisando cu Mike Eman a 
informe cu “zich nog aan het beraden is 
overeen mogelijke aansluiting”. 

Evaluacion di Credit Rating Agency. 
Pa ilustra e dano cu e credit rating aki por 
haci na pais Aruba, mi a referi na un rap¬ 
port di profesor John Ryan di e “Centre 
for International Studies” na e “London 
School of Economics” na U.K., kende a 
cuestiona y condena e manera riguroso 
di traha di e “credit rating agencies”, 
manera Standard & Poor’s. Mustrando 
riba e “downgrading” inhusto y incorecto 
di Francia na november 2011 door di S. 
& P, de facto profesor Ryan a culpa e 
ultimonan aki di e controversia den al- 
gun pais relaciona cu e moneda Euro; 
Profesor Ryan consecuentemente 
ta sugeri enfaticamente cu mes¬ 
ter tin un autoridad oficial cu mes¬ 
ter vigila e clase di oficinanan aki, pa 
evita cu nan ta hinca paisnan den 
situacionnan peligroso y asina perhu- 
dica esakinan y nan ciudadanonan. 

Traicion ta: bende nos patria bao di 
capa di ta coopera den Reino! 

Di acuerdo cu Mike de Meza, minis¬ 
ter di Energia y Finanzas, mi persona lo 


ta un traidor di mi pais y di nos pueblo, 
pasobra mi a riska di comenta riba e 
credit rating door di Standard & Poor’s, y 
trece e situacion berdadero na nan aten- 
cion. Ningun di e puntonan cu mi a trece 
dilanti den mi carta na S. & P, tabata “uit 
mijn duim gezogen”, pero “harde feiten”, 
saca for di documento- y instancianan 
fidedigno! Mi ta reta Mike pa mustrami 
unda locual mi a trece padilanti, NO ta 
cuadra cu berdad, a no ser cu e por bini 
cu informacionnan mas desastroso ai¬ 
nda! 

E traicion berdadero ta sinta den e 
consecuencia di - a base di informacion 
incompleto, y hasta incorecto - logra un 
“credit rating” halto, pa asina - cu bendi¬ 
cion y garantia di Hulanda - logra haya 
prestamonan riba mercado internacio¬ 
nal na un interes (relativamente) abao, 
cu despues e pueblo mester paga, cum- 
pliendo sin embargo cu condicionnan 
cu cua tokayo Mike Eman di antemano 
ya a bay di acuerdo caba cu Hulanda, 
e asina yama “basisvoorwaarden”. E 
condicionnan aki ta ensera cu e dos 
Mike-nan ta baha carson, y ta acepta 
sumision na e “consensus Rijkswetten”, 
y pues supervision riba tereno financiero 
(y hudicial), manera esaki ya ta socede 
na Corsow y St. Maarten. 

Esaki ta traicion: entrega nos autono¬ 
mia, cuminzando riba e dos terenonan aki 



E carta cu mi a manda pa S&P ta hus¬ 
tamente pa evita cu Mike & Mike sigui 
endeuda nos Pais, hincando nos den 
mas debe. Y e carta aki ta contene e 
BERDAD, y NO manera e cartanan cu 
yen di shisheria, redo y insinuacionnan 
cu e fraccion di AVP tabata manda pa 
e.o. Hulanda. 

Mientras tanto, mi ta contemplando 
pa manda un carta tambe pa instancian¬ 
an Mericano pa keha S. & P, pa e dano 
cu nan ta causando dor di colabora cu 
e gobierno 
corupto di 
Mike 
Eman. 







Recientemente pueblo di 
Aruba a disfruta riba ritmo di 
tambu y e trahenan colorido di 
un tremendo celebracion di dia 
nacional di Curagao na Renais¬ 
sance Marketplace. Un anochi 
dedica na cultura y tradicion di 
nos hermana isla. Pa di cinco 
ana consecutivo Renaissance 
Marketplace tabata tin e honor 
di celebra e dia aki en grande. 
Un total di dos grupo di baile 
folklorico di Curagao tabata 
presente aki na Aruba pa asina 
celebra nan dia nacional en 
grande. Nan tremendo pre- 
sentacion a atrae masha hopi 
atencion di tanto local como 
turista. 

Un publico grandi suma- 
mente encanta y entusiasma 
a disfruta di nan delicioso 
cena of simplemete un cocktail 
mientras nan tabata disfruta di 
e ambiente cu tabata reina na 
Renaissance Marketplace. 

E team di Aruba di selecion di futbol, a sali 
di Aruba rumbo pa Cuba. E hobennan a wordo 
compana pa nan coachnan Lindo Hernandes 
(AVB) y Ursel Arends y varios mayor. Coach 
Jair Tromp den oranan un poco mas tempran 
di mainta a bay cu e prome 4 hobennan ya cu 
no tabatin luga suficiente pa tur 20 hoben y 


nan coachnan den un solo avion. Hunto cu e 
grupo entusiasma a bay tambe trainer Herbert 
Biltsnijder, su asistente Marvic Bermudez y e 
fisioterapista Frank Velasquez. 

E prome wega cu e hobennan aki ta bay hun- 
ga ta dia 5 di juli contra Puerto Rico. Dia 7 nan 
ta hunga contra Bahamas y dia 9 contra e ekipo 


nacional di Cuba mes. Nan ta bay pa clasifica- 
cion. E grupo ta di categoria U-17 cu kier men 
cu tur ta bou di edad di 17 aha. E clubnan cu a 
cay den selecion pa manda nan hungadonan ta 
La Fama, RCA, Dakota, Brazil, Estrella y Brita- 
nia. E hobennan ta bay keda den hotel “Monte 
Havana”. 


Marriot Aruba ta participa 
na “Sponsor Mile” di AHMA 



Pa varios aha caba AHATAsu Comision di Medio Am- 
biente ta encurasha su diferente miembronan , den e 
caso aki hotelnan pa asina tuma parti na e programa di 
“Sponsor a mile”. 

Asina diferente hotel cu ta participa ta adopta un area 
na Aruba y ta yuda mantene esaki limpi y organisa. Di e 
forma aki hopi organisacion na Aruba ta yuda pa men- 
tene nos naturalesa limpi, bunita y conserva nos flora 
y fauna. Esaki ta un aporte grandisimo na nos medio 
ambiente. 

Riba e potretnan por aprecia e asociadonan di Marri¬ 
ott Aruba Resort & Stellaris Casino di e departamento di 
“dish washer” di e lobby bar cu a percura prome cu tur 
cos pa e area rond di e hotel mes ta impecabel. Tambe 
nan a percura pa un par di e beachnan. 

Di e forma aki e asociadonan di Marriott Aruba Resort 
& Stellaris Casino kier demostra nos comunidad e im- 
portancia di mantene nos beachnan limpi, no solamente 
pa nos mes un habitantenan, pero tambe nos bishitan- 
tenan por disfruta di un isla limpi, agradabel y un medio 
ambiente excepcional. 

Na final di e limpiesa e asociadonan a wordo recom- 
pensa door di disfruta hunto di algo di come y bebe y 
naturalmente disfruta di e bunita naturalesa di nos isla. 

Business Plaza, “Get Started” ta inicia fin di siman 



Camara di Comercio, ta cla pa 
inicia cu su prome edicion di, “ 
Business Plaza,Get Started”, cu ta 
specialmente pa esnan cu a caba 
di inicia cu un negoshi of pa esnan 
cu ta desea di inicia un negoshi. 
Riba diasabra, 7 di juli, pa diesor di 
mainta, den e auditorio di Camara 
di Comercio, lo tene e evento aki 
dedica specialmente pa e entre¬ 
preneur nan y e esaki lo tuma logar 
te cu tresor di atardi. 

Patrosinador di esaki ta Carib¬ 
bean Mercantile Bank. 

Esnan presente lo haya e opor- 
tunidad pa dialoga y intercambia 
cu profesionalnan riba diferente 
ramo, cu lo suministra informenan 
valioso di e topico cu ta ser trata e 
diasabra aki. 

Presidente di Camara di Co¬ 
mercio, Jamal M. Khan lo habri 
e reunion aki y despues lo sigui 
otro oradornan di taya cu lo duna 
informacionnan valioso na esnan 
cu ta iniciando of lo kier bai inicia 
un negoshi riba nan mes. Tambe 
lo tin un hoben cu a caba di inicia 
su propio negoshi, Kawish Misiery 


su persona lo elabora riba su pre- 
paracion y experiencianan obteni. 

Lo papia riba derecho y obliga- 
cionnan di un compania, con pa 


trata cu banco, programa di payroll 
y finansa, mercadeo y media so¬ 
cial, y otro topiconan mas intere- 
sante cu lo ser trata e diasabra aki. 


Entrada lo ta gratis na e evento aki 
y pa e chikitonan lo tin Dino Jump 
y tambe e chikitonan por pinta nan 
cara na e ocasion aki. 


Trahadornan riba caya y Dept, 
di impuesto no a haya su placa 


Hopi ta e comentarionan cu den e dia 
nan aki ta circula, na momento cu tende cu 
departamento di impuesto ta bende cosnan 
di un negoshi na vindishi pa haya placa di 
locual e dono debe na impuesto. E pregun- 
ta cu semper ta ser lansa den e caso nan 
aki ta esun di con a warda asina tanto, te 
cu departamento di impuesto mester pone 
beslag y bai na vindishi. 

Den mayoria di caso nan asina aki, hopi 
biaha tur e partido nan envolvi ta perde 
saco y cangreuw. 

Sigur e trahadornan cu den mayoria di 
caso ta esnan cu ta perde tur cos y ta keda 
sin entrada por ta pa hopi lunanan. E dono 
nan con cu bai bin, tog ta maniobra y ta 
busca otro forma di haya entrada. Esun cu 
mas ta perde den e caso nan aki, ta e de¬ 
partamento di impuesto, cu den mayoria di 
caso no ta haya ni un tercera parti di loke e 
negociante debe. 

Pakiko e ora ey nos departamento di im¬ 
puesto no por hasi un areglo cu e dono nan 
y purba pa tog mantene e trahadornan na 
trabao y alolargo, tur hende ta bai keda ben- 
eficia di e acuerdonan entre tur partido en¬ 
volvi. Naturalmente e prome yama pa hasi 
areglo ta e dono nan y hopi biaha esakinan 
ta habri man laga bai y ta e trahadornan 
cu a inverti hopi ah di fieldad na trabao ta 
perde tur cos, manera ta e caso aki di e dos 
companianan, Hooters y Benihana. 

Pero asina aki tin mas otro casonan den 
e ultimo tres ananan aki cu departamento 
di impuesto a baha sin misericordia riba 
nan y a laga cientos di trahador sin un pida 
pan pa nan famia y sin conta e compromiso 
cu esaki nan tin di pago di hypoteca, auto y 
otro debenan rutinario. 

Ta di spera cu esnan aki cu a perdenan 
trabao di un dia pa otro, lo por recupera y 
haya un trabao otro caminda. 


Simar cu 
reunion pa 
destitui presidente 
David Croes 

Directiva di Simar, cu ta sindicato di mae- 
stronan, a yama un reunion general urgente pa 
diabierna, 6 di july, riba peticion di 31 miembro 
cu a pidi e reunion aki, desde april 27 ultimo. E 
reunion aki lo inicia pa shetor di anochi na su 
sede E articulo 14 a ser usa pa hasi uso pa por 
a yama e reunion aki. Riba agenda es anochi 
aki tin apertura di reunion y anulacion di David 
Croes, como presidente di Simar y como miem¬ 
bro di e sindicato. 

Irespecto riba e total di miembronan presente, 
lo bai tuma desicionnan valido, segun e informe 
ta indica. 
















hospitalidad Caribense. Pa mas informacion 
please call Manchebo Beach Resort & Spa at; 
297-5823444 pa reserva bo mes of e-mail na: 
siegmond@manchebo.com 


French Steakhouse Restaurant situa na 
Manchebo Beach Resort & Spa celebrando 
30 aha. Nan ta introduciendo un menu nobo. 
E menu nobo ta consisti di 30 aniversario 


special cu 3 course dinner, French onion soup 
of vegetable napoleon como appetizer, best 
steak, filet mignon of fresh catch of the Day 
y apple strudel . Bin y enjoy bo dinner den un 


Wendy’s ta sigui haci su cliente nan contento 


Desde algun siman 
pasa, Wendy’s Aruba a 
cuminsa cu un campana 
ariba Facebook cu ta 
dedica na fanatico nan di 
e fast food restaurant aki 
na Aruba. E campana, cu 
ta hiba e nomber di “Com¬ 
bo of the Week”, a bin ta 
hala atencion di varios 
persona cu ya caba a par- 
ticipa y gana nan combo 
preferi di Wendy’s. Den 
e siman nan venidero, 
Wendy’s kier sigui haci su 
cliente nan contento y ta 
duna nan e oportunidad di 
haya nan combo faborito 
completamente gratis. E 
campana di “Combo of 
the Week” tin un concepto 
simpel y ta sumamente 
facil pa participa na dje. 
Amante nan di Wendy’s 
mester simplemente bay 
ariba e pagina di Face- 
book di Wendy’s Aruba y 


contesta e pregunta: “Cua 
ta BO combo faborito?”. 
Tur siman Wendy’s ta 
saca un “Combo of the 
Week” y ta scoge un feliz 
ganado di e combo aki. 

Cu e campana aki, 
Wendy’s Aruba ta desea 
di recompensa cliente 
nan fiel y alabes determi- 
na cua ta e combo fabori¬ 
to di e pueblo Aruba. Pues 
subi riba Facebook, like e 
pagina di Wendy’s Aruba, 
vota pa bo combo faborito 
y abo tambe tin chens di 
gana! 

Riba e foto nan adhunto 
por mira algun di e feliz ga¬ 
nado nan di e campana di 
“Combo of the Week” na 
momento cu nan a busca 
nan premio. Pa mas infor¬ 
macion tocante e campa- 
na, por bishita facebook. 
com/WendysAruba. 

MEP; Mike Eman toboto e figuro di mas importante na e Conferencia di Rio? 

Di con tur e hefenan di estado no tabata interesa pa cera conoci 
cu e supuesto gran innovador di energia alternativo na mundo 


Ex-Presidente di Brasil Lula y ex-Premier Nel Oduber 



Durante e dianan 20 pa 
22 di juni ultimo a tuma 
luga na Rio Brasil un con¬ 
ferencia internacional di 
Nacionnan Uni relaciona cu 
e topico di desaroyo sos- 
tenibel y caminda Prome 
Ministro Mike Eman tambe 
tabata presente. E confer¬ 
encia aki a conoce partici- 
pacion di un gran cantidad 
di mandatarionan interna¬ 
cional, esta presidentenan 
di varios pais na mundo. 

Hecho ta cu prome, du¬ 
rante y despues di e con¬ 
ferencia Rio+20 nos por a 
scucha y lesa den e medio- 
nan comprometi na gobier- 
no, con nan tur tabata gaba 
y eleva Mike Eman, haci- 
endo como sifuera cu Mike 
Eman tabata e persona di 
mas importante durante 
henter e conferencia aki. 

Tabata tin un sin fin di 
gabamento di Mike Eman 
su supuesto logronan riba 


tereno di energia alterna¬ 
tivo, esta cu ta su persona 
a percura pa awe Aruba 
ta produci 20% di energia 
alternativo mediante e 10 
molinanan di biento, cual 
ta un mentira fragante, ya 
cu e molinanan aki ta pro¬ 
duci apenas 12% na ener¬ 
gia di biento. E show a bay 
te hasta asina leu cu casi 
a had tur hende kere cu 
ta un Premio Nobel di En¬ 
ergia nos Prome Ministro 
Mike Eman a ricibi durante 
e conferencia na Rio aki. 
Sinembargo den henter e 
show y payasada aki, te 
cu awe nos no a mira den 
ningun di e medionan com¬ 
prometi liga na gobierno 
fotonan di Mike Eman den 
contacto cu sikiera algun 
mandatario internacional. 

No ta pesey Mike Eman 
semper ta hiba cune su 
fotografo special tur ca¬ 
minda cu e biaha? Tambe 
nos no a tende di ningun 


deliberacion importante 
cu Mike Eman a hiba cu 
presidentenan di otro pais- 
nan na mundo. Si t’asina 
importante Mike Eman ta¬ 
bata durante e Conferen¬ 
cia na Rio, pakico nos no 
a mir’e hunto cu algun di e 
mandatarionan internacio¬ 
nal, incluso Presidente di 
Brasil Rousseff, kende lo 
mester tabata sumamente 
orguyoso di tin un ‘genio’ 
asina importante y mar- 
cante bishitando su pais? 
Pakico Secretario General 
di Nacionnan Uni Sr. Ban 
Ki-Moon no a yama Mike 
Eman padilanti y dun’e su 
reconocimento manera 
debe ser? Unico cu nos 
por a mira y lesa ta e con- 
tactonan cu Mike Eman 
tabata tin cu un Secretario 
di Estado Hulandes y cu 
Richard Branson di Car¬ 
bon War. Pregunta ta, Mike 
Eman mester a biaha bay 
te Rio Brasil pa aya reuni 


cu un Secretario di Estado 
Hulandes y pa papia riba 
energia alternativo? Ade- 
mas kico mas Mike Eman 
a gana Richard Branson, 
fuera di e mentira cu pa 
otro aha nos pais lo bay 
draai riba 50% di energia 
alternativo? Alabes cuanto 
e joke aki cu Carbon War 
lo bay costa nos pueblo 
pagado di belasting? 

Hecho ta cu e prensa 
comprometi na gobierno ta 
haciendo tur nan esfuerso 
pa laga Mike Eman luci 
y briya den exterior, pero 
aparentemente ningun 
mandatario internacional 
no kier had caso di e show¬ 
man aki. No mester lubida 
con den pasado su ruman 
Henny Eman tambe a bay 
had un show sacando un 
potret dilanti White House 
na Washington. E motibo 
ta cu e kier a aparenta di a 
caba di reuni cu Presidente 


di Merca George Bush den 
White House, pero nada di 
esaki tabata berdad. Anto 
pa tira santo den wowo 
di pueblo, Henny Eman a 
core saca un potret para 
dilanti di White House. 

Contrario na tur e pan- 
tominanan di e rumannan 
Eman, den pasado durante 
conferencianan internacio¬ 
nal nos por mira potretnan 
di ex-Promer Minister Nel¬ 
son Oduber den compania 
di Presidente di Brazil Lula, 
Presidente di Chile Bach- 
elet, Secretario di Estado 
Condoleezza Rice etc., y 
esaki sin had tanto show 
y pantomina. Pregunta ta, 
pakico tur e mandatari¬ 
onan internacional no ta 
interesa pa cera conoci cu 
e supuesto gran innovador 
y catalisado pa tur loke ta 
produccion di energia alter¬ 
nativo na mundo, esta Mike 
Eman? 

Aruba Tourism Authority su rapport 
anual formalmente aproba 

'Historico y di aplaudi' 



Recientemente e rap¬ 
port anual di Aruba Tourism 
Authority a wordo aproba 
pa Minister di Turismo, 
Transporte y Labor, Sr. Ot- 
mar Oduber. Esaki sigur ta 
algo historico y di aplaudi 
mirando cu ta trata di un 
ATAden un formato nobo, y 
mirando cu parti importante 
di e rapport aki ta e hecho 
cu a obtene un “goedkeur- 
ende verklaring” di un ac¬ 
countant independiente 
tambe pa cu e prome aha 
di operacion, cu tabata un 
aha di hopi cambio pa ATA. 

Obhetivo 

Pa aha 2011 Aruba Tour¬ 
ism Authority tawata tin e 
meta di aumenta e can- 
tidad di bishitante “stay- 
over” cu 3%, incrementa 
e cantidad di placa cu ta 
wordo gasta pa e turista 
cu ta yega nos isla cu 3% 
y pa aumenta e yegada di 
bishitantenan crucero cu 
5%. Aruba a ricibi un total 
di 871,316 bishitante ‘stay- 
over’ na 2011 cual ta ekiva- 
lente na un crecemento di 
5% compara cu 2010 mien- 
tras cu e obhetivo tawata 
pa hisa e cantidad di bishi¬ 
tante ‘stay-over’ cu 3%. Te 
cu awor e “Average Daily 
Expenditure” pa e turista 
cu a yega Aruba na 2011 
no ta conoci ainda, pero 
conforme ‘tourism receipts’ 
di banco central por a mira 
un crecemento di 9.3% den 
e temporada di januari te 
cu September 2011. E can¬ 
tidad di bishitante crucero 
a hisa cu 5.4% mientras cu 
e obhetivo tawata pa hise 
cu 7%. E periodo halto di 
crucero cu ta core di Octo¬ 
ber pa mei a subi cu 9.5% 
na 2010/2011 compara cu 


e mesun periodo aki na 
2009/2010. 

Landsverodering instell- 
ing Aruba Tourism Authority 

Conforme e ley di ATA, 
tur aha CEO di ATA lo mes- 
ter entrega Minister di Tur¬ 
ismo, Transporte y Labor 
un rapport anual. E rapport 
aki ta consisti di un rapport 
general, financiero, y un 
rapport di e trabou di e hun- 
ta di supervision. Prome 
cu 1 di April e rapport aki 
mester wordo entrega na 
e hunta di supervision di 
ATA kendenan lo revisa 
esaki. Despues di e apro- 
bacion di hunta di super¬ 
vision e rapport lo wordo 
presenta oficialmente na 
Minister di Turismo. prome 
cu Minister aproba e rap¬ 
port esaki lo wordo manda 
pa parlamento di Aruba ‘ter 
inzage’ pa 10 dia di trabou. 
E siguiente paso den e 
proceso aki ta pa Minister 
di Turismo duna su apro- 
bacion formalmente ariba 
rapport anual di ATA. Y cu 
hopi orguyo ATAta anuncia 
cu a cumpli cu tur paso nan 
conforme cu e ordenansa . 
Aprobacion di parti di Minis¬ 
ter a tuma luga ariba. 

Rapport Anual 

Aruba Tourism Author¬ 
ity tin un tarea importante 
pa nos isla y pues ta na su 
luga pa entrega un rapport 
anual na tempo y corecto, 
definiendo tur ATA su logro- 
nan pa cu e aha anterior. E 
parti general di e rapport ta 
compila e logronan di cada 
departamento den ATA 
cual nan ta departamento 
di mercadeo, strategia y pl- 
anificacion, recurso huma- 
no, y departamento finan¬ 
ciero. Conforme ley, hunta 


di supervision a apunta un 
accountant independiente, 
cual den e caso aki tabata, 
Ernst & Young Accoun¬ 
tants. E compania aki a 
efectua un ‘audit’ y control 
ariba e parti financiero di e 
operacion. E rapport a wor¬ 
do discuti entre manage¬ 
ment y Ernst & Young, pero 
tambe cu e hunta. Hunta di 
supervision a afirma cu e 
rapport aki ta transparente 
y cu e cifranan tur ta pre¬ 
senta debidamente y cu e 
‘backup’ necesario. Ariba 4 
di April hunta di supervision 
a aproba e rapport anual di 
ATA. 

Algun Logro Clave den 

2011, fuera di e desaroyo 
turistico, ta inclui: 

- Entregamento na tem¬ 
po, prome cu 1 di Septem¬ 
ber, di ATA su presupuesto 
y plan di Mercadeo pa cu 

2012 . 

- Revision y completa- 
cion di e plan di organisa- 
cion, presupuesto, y mer¬ 
cadeo di 2011. 

-Alogra mas rendimento 
a base di entradanan adi- 
cional pa medio di e ‘tour¬ 
ism levy’ (room tax). A cera 
aha cu entrada di 55.6 mi- 
yon florin compara cu 50.6 
miyon florin cu a presupu- 
esta pa e aha aki. 

- Transicion exitoso en¬ 
tre ATA y departamento 
di financas di gobierno 
caminda cu a set up pro- 
ceduranan administrativo 
nobo, a had un ‘quick- 
scan’ financiero’, y a bin cu 
un sistema nobo di raporta 
mensualmente. 

- A completa, entre otro 
conforme e plan social pa 
cu empleadonan di gobi¬ 
erno, contrato nan laboral i 


transicion di empleadonan 
di gobierno pa e ATA SG 
nobo. 

- ATA a forma parti inte¬ 
gral di e proceso di e pro- 
duccion di e plan strategico 
pa Aruba su turismo pa cu 
e proximo 15 ananan. Es¬ 
aki conhuntamente cu otro 
iniciativanan lo percura pa 
ATA ta bon prepara pa aha 
nan venidero. 

ATA ta desea di tuma e 
oportunidad aki di gradici 
Minister di Turismo, Trans¬ 
porte y Labor, Sr. Otmar 


Oduber pa su confiansa y 
perseverancia pa asisti ATA 
den su aha di transicion. 
Ademas e hunta di super¬ 
vision, CEO, CMO, CFO, y 
henter staff di ATA merece 
un reconocimento pa nan 
trabou duro, dedicacion 
y pasion pa forma e ATA 
nobo, ATA Sui Generis. 

Un danki special ta bay 
tambe na tur partnernan 
den sector publico y priva, 
local y internacional, pa 
nan tremendo support pa 
cu ATA y Aruba su turismo. 

E weekend aki lo bai tin e grandioso Andre 
Ooijer Voetbal Clinic na Compleho Deportivo 
Frans Figaroa. Esaki ta e maneho di Minister 
Richard Visser pa cu nos muchanan ta con- 
tinuamente haciendo deporte y movecion, pa 
es motibo aki mes a trece e ex futbolista pro- 
fesional Andre Ooijer pa bin duna su di dos 
Clinic aki riba nos isla. Y e aha aki ta e aha 
di e Copa Andre Ooijer unda nos muchanan a 
competi cuatro siman largo y e miho teamnan 
tin e honor di hunga e final den presencia di 
Andre Ooijer y e coachnan di Players United. E 
evento aki ta wordo encarga door di Ministerio 
di Visser, AVB y tambe LIFIDA. 

E programa pa dianan 6, 7 y 8 di juli ta lo 
siguiente: 


Diabierna 6 di juli for di 6:00pm pa 10:00pm 
tin un curso special pa e referee nan di Aruba. 
Pa e motibo aki tambe ta had e peticion na AVB 
pa informa y invita nos referee nan di Aruba pa 
atende e curso na Frans Figaroa cu lo wordo 
duna pa e coachnan Hulandes. 

Diasabra 7 di juli e coachnan di Players 
United, Andre Ooijer hunto cu tur e participan- 
tenan ta wordo invita pa reuni di 9:00am te cu 
5:00pm na Compleho Deportivo Frans Figaroa. 

E participacion ta gratis y ta inclui cuminda 
saludabel y bebida pa tur presente. Di 3:00pm 
pa 5:00pm tin oportunidad pa publico participa 
na e weganan manera; contest di penalty kick, 
shoot-out riba goal y hopi mas. 


Diadomingo 8 di juli e di dos dia di Andre 
Ooijer Voetbal Clinic ta continua. Cu lo start pa 
9:00am te cu 7:00pm, akinan Andre Ooijer y e 
coachnan di Players United lo ta encarga cu 
e clinica. Mescos cu diasabra entre 12:30pm 
pa 1:30pm tur hende, Aruba en general tin e 
oportunidad pa saca potret cu Andre Ooijer. E 
dia aki e clinica ta termina 2:30pm pa asina nos 
tur presencia e finalnan di Copa Andre Ooijer 
di categoria mucha muher y categoria mucha 
homber. 

Mester menciona cu tur participante na e 
Voetbal Clinic aki ta completamente gratis y ta 
inclui cuminda saludabel pa tur presente. Ade- 
mas tur participante presente diadomingo lo 
ricibi un regalo special. 


Pius X School 

a haya restauracion HI militarnan 


Prome peloton di e di 32 
INFCIE,(Aruba), a sorprende e 
alumno y maestronan di scol Pius 
X, na Dakota, ora nan a bin pa res- 
taura e gymzaal completamente. 

Pa basta tempo, e alumnonan 


no por a haya les di deporte den e 
gymzaal, debi na e condicion fisico 
malo, cu esaki tabata aden. 

P a dos dia consecutivo, e mili¬ 
tarnan a traha hopi duro pa restau- 


ra e edificio di e gymzaal y final- 
mente nan a keda cla cu esaki y 
mester bisa cu e gymzaal, a keda 
den perfecto condicion, na unda e 
alumnonan por bolbe hasi nan de- 
portenan faborito. 


E maestro y alumnonan a keda 
masha contento cu e bunita gesto 
aki di e mariniernan y a gradici nan 
pa e bunita trabao hasi. 

Grupo di diferente media di Venezuela a bishita Aruba 
durante Aruba International Film Festival 2012 


"Esfuersonan grandi ta wordo had pa atrae mas bishitante 

di nos pais bisiha Venezuela" 


Recientemente durante e si- 
man di “Aruba International Film 
Festival” Aruba Tourism Authority 
a invita varios media di Venezuela 
pa bin cubri e gran evento di pelic- 
ula cu alfombra roja como tambe 
e conciertonan di Juanes, Marc 
Anthony y DJ Chuckie . A traha 
un programa di prensa caminda 
tur media por a cubri e alfombra 
roja cu e artistanan internacional, 
e conciertonan como tambe e 
atraccionnan turistico cu Aruba ta 
ofrece na e bishitantenan di e pais 
bisiha. 

Tur Media invita a keda hopi 
contento y a bay satisfecho di loke 
nan a experiencia na durante nan 
bishita na Aruba. E grupo di Me¬ 
dia tabata entre otro: HBO Latino, 
Globovison, SinFlashTV, Radio 
KYS FM 101.5 y Diario la Verdad. 

E destinacion Aruba ta hopi 
gusta cual aparte di por ofrece 
“Sun, Sand and Sea” tin hopi otro 
atraccionnan y sigur tur esaki lo 
wordo ilustra den nan repectivo 
programa di TV, radio of revista 
Aruba. Hotelnan cu a hospeda e 
gruponan tabata Radisson Aruba 
Beach Resort, Casino & Spa y 
Brickell Bay Aruba. Durante nan 
estadia nan a disfruta tambe di 
paseo rustico den jeep como tam¬ 
be pasa dia ariba De Palm Island, 
experiencia Sea Trek cortesia di 
De Palm Tours, un paseo ariba 
catamaran cortesia di Pelican y 
loke a had mas impacto tabata e 
paseo cu nan a had ariba e Trikes 
y danki na Hans di Trikes Plan B 
n.v. 

E programa extenso aki a wor¬ 
do prepara pa representante di 
Aruba Tourism Authority pa Sra. 
Amayra Boekhoudt cu Johana 
Santiago di ATA Caracas. Aruba 
Tourism Authority ta gradici tur 
partnernan den turismo cu di un of 
otro manera a coopera pa atende 
y had e bishita di e grupo aki uno 
agradabel y exitoso. 

Otro exitoso Dia Hi Piscado combina cu Mercado Santa 
Rosa diadomingo ultimo na Waf Chikito na Playa 


Despues di hopi preparacion 
caminda cu tres instancia cu ta 
Departamento di Agricultura, Cria 
y Pesca Santa Rosa, Centro di 
Pesca Hadicurari y Stighting Ran¬ 
cho a traha riba un plan di move 
e acostumbrado celebracion di Dia 
di Piscado pa un otro ubicacion. 
Esaki a bira realidad manera cu 
a wordo priminti. Manera semper 
e celebracion aki pa varios aha a 
tuma luga na Centro di Pesca Had¬ 
icurari. E aha aki esnan encarga 
cu e organisacion di Dia di Pisca¬ 
do a dicidi organisa esaki na Waf 
Chikito na playa y a inclui Mercado 
Santa Rosa di cual a cay den bon 
tera cerca mayoria di esnan cu a 
bishita e celebracion aki. 

E Dia di Piscado a cuminsa cu 
salida di botonan for di 4:30 di mar- 
duga cu ta participa den e torneo 
di Pesca. Tabatin mas cu 25 boto 
participando riba e dia aki cu a sali 
for di diferente punto. Manera for 
di Zeerover, Spaanslagoen, Cen¬ 
tro di Pesca Hadicurari y tambe 
Waf Chikito mes. Ultimo ora cu e 
botonan aki mester ta bek paden 
ta 4’or di atardi y mester drenta na 
Waf Chikito pa asina por controla 
y had e pisamento di piscanan pa 
cu e torneo. 

E ambiente festivo mes di cele¬ 
bracion di Dia di Piscado a cumin¬ 


sa for di 9’or di mainta cu mas di 30 
tent cu diferente cuminda crioyo. 
For di trempan caba por a mira cu 
bishitantenan tabata yega pa por 
haya e producto di nan necesidad 
y/of pa pasa un dia placentero. 
Tabatin tentnan pa benta di fruta 
y berdura fresco, cosnan dushi y 
productonan local y natural. Parti 
pazuid di e pier por a tuma nota 
tambe di esnan cu a inscribi pa 
participa den e piscamento na pier. 
Aki mas cu 5 grupo di 4 persona a 
participa y a hala masha atencion 
di esnan presente. Hunto cu esaki 
tambe a cuminsa resona e bunita 
tononan musical di Caha di Orgel 
“Nos Cultura” bou direccion di Sr. 
Armando Boekhoudt. 

Pa 11 or di mainta e ambiente a 
continua cu Sr. Robert Thiel riba 
Wiel cu su musicanan crioyo. 

For di trempan por a tuma nota 
di presencia di su excelencia Min¬ 
ister Sr. Otmar Oduber kende ta¬ 
bata saluda esnan presente y 
tambe bishita diferente di tentnan. 
Despues di esaki su excelencia 
Minister Sr. Otmar Oduber a dirigi 
palabra na tur esnan presente cu 
y specialmente felicitando e Pisca- 
donan di Aruba riba nan dia. 

Despues di su palabranan el- 
ocuente minister Oduber a bay 
pa had e acto oficial di bautismo 



di e flota nobo di ekiponan pisa cu 
tambe tabata para eynan pa tur es¬ 
nan presente por aprecia. Esaki a 
wordo had hunto cu Sra. Nathalie 
Maduro di Santa Rosa. E flota 
consisti di dos truck di awa nobo 
y tambe un dump truck nobo. Min¬ 
ister Oduber a percura pa amplia 
e flota pa duna miho servicio na e 
cunukeronan di Aruba manera a 
wordo priminti na varios ocasion. 
Aki un biaha mas Minister Otmar 
Oduber ta bolbe cumpli cu e bien- 
estar di e cunukeronan. 

Parti atardi tur esnan presente 
por a disfruta di e partido di fut- 
bol riba pantaya grandi LED entre 
Spana y Italia. Sigur un partido cu 
ningun hende tabata kier a perde 
dor cu ta final di Copa Europa y 
sigur esnan organisado no a lubi- 
da riba esaki y a pone un pantaya 
disponibel pa esaki. 

E Baluartenan tambe a wordo 
yama dilanti pa wordo reconoci. 
Esaki a keda den persona di Sra. 
Maria Tromp y tambe Sr. Juan 
Henriquez miho conoci como 
Juan Por cu ta hopi keri na centro 
di Pesca Hadicurari. E dos balu¬ 
artenan aki a ricibi nan merecido 
reconocimento for di man di Minis¬ 
ter Oduber pa nan contribucion na 
pesca di Aruba. Un otro persona 
cu tambe a ricibi su reconocimento 


for di man di su excelencia Minis¬ 
ter Sr. Otmar Oduber ta Sra. Maca 
Flanegin kende semper ta presen¬ 
te na tur Torneo di Pesca di Centro 
di Pesca Hadicurari y ta duna sos- 
ten total na esaki. Di parti Stight¬ 
ing Rancho hunto cu su presidente 
Sr. Clifford Rosa a duna recono¬ 
cimento na Sra. Alejandra (Juchi) 
Sint Jago y Sr. Agustin Tromp pa 
nan aporte di tanto aha na pesca di 
Aruba. Mester remarca cu e famia 
aki tin 4 generacion cu ta piscando 
tambe na e momentonan aki cu ta 
hopi di elogia. 

Mientrastanto riba escenario 
tabata presente Rincon Boyz cu 
tabata cla pa deleita tur esnan pre¬ 
sente cu nan dushi ambiente y mu- 
sica. Aki henter e publico presenta 
a baila te cu na final di e celebra¬ 
cion di Dia di Piscado cu tabata 
otro exito rotundo. E idea di pone 
esaki na Wak Chikito tabata hopi 
bon comenta. Tur hende tabata 
papia di e bon organisacion y ta 
pidi pa esaki ripiti. Tambe si ta po- 
sibel pa had esaki tur luna. 

Den nomber di Minister Otmar 
Oduber ta gradici y felicita tur es¬ 
nan cu di un of otro manera a duna 
nan aporte pa realisacion di e dia 
grandi aki cu tabata celebracion di 
Dia di Piscado. 

